64. ΝΟΜΟΘΕΤ. ΔΙΑΤΑΓΜΑ υπ’ αριθ. 312 της 14/18 Φεβρ. 1974 (ΦΕΚ Α΄ 45) Περί ιδρύσεως ειδικού λογαριασμού επαγγελματικής αποκαταστάσεως των τέκνων των μετόχων και μερισματούχων των Μετοχικών Ταμείων Ενόπλων Δυνάμεων. Με την περίπτ. β΄του άρθρ. 23 του Νόμ. 2913/22-23 Μαϊου 2001 (ΦΕΚ Α΄102), κατωτ. αριθ.108, καταργήθηκε ο ειδικός Λογαριασμός του Μ.Τ.Σ. Επαγγελματικής Απόκατάστασης των τέκνων των μετόχων του που ιδρύθηκε με το άνω Ν. Δ., «οι πόροι αυτού περιήλθαν στους πόρους του Μ.Τ.Σ.». Ίδρυσις Ειδικού Λογαριασμού Άρθρ.1.-1.Παρ’ εκάστω Μετοχικώ Ταμείω Στρατού, Ναυτικού, Αεροπορίας, ιδρύεται ειδικός λογαριασμός, υπό την ονομασίαν «Λογαριασμός επαγγελματικής αποκαταστάσεως των τέκνων των μετόχων και μερισματούχων» του οικείου Μετοχικού Ταμείου, διεπόμενος υπό των διατάξεων του παρόντος. 2.Σκοπός του ως άνω ειδικού λογαριασμού είναι η οικονομική ενίσχυσις, επί τω τέλει επαγ-γελματικής αποκαταστάσεως, δι’ εφ’ άπαξ χορηγήσεως χρηματικής παροχής, εις τα γεννηθέντα από 1ης Ιαν. 1952 και εφεξής άρρενα και θήλεα τέκνα των μετόχων και των εξ ιδίας υπηρεσίας μερισματούχων των ανωτέρω Μετοχικών Ταμείων. 3.Η δια του παρόντος παρεχομένη ειδική αύτη ασφάλισις, είναι προαιρετική. Πόροι Άρθρ.2.-1.Εις τον υπό του προηγουμένου άρθρου προβλεπόμενον ειδικόν λογαριασμόν περιέχονται: α)Ειδικαί μηνιαίαι εισφοραί, βαρύνουσαι υποχρεωτικώς τας αποδοχάς ή το μέρισμα του μετόχου ή μερισματούχου των ησφαλισμένων τέκνων, προκειμένου δε περί ησφαλισμένων τέκνων ορφανικής οικογενείας, το μέρισμα ταύτης, ενιαίως, μετ’ αφαίρεσιν του αναλογούντος μεριδίου των μη ησφαλισμένων τέκνων. β)Ειδική εφ’ άπαξ εισφορά λόγω δικαιώματος εγγραφής των ησφαλισμένων εις τα οικεία μητρώα ασφαλίσεως, ως εν άρθρ. 4 του παρόντος καθ-ορίζεται. γ)Αι υπέρ του λογαριασμού τούτου δωρεαί και κληροδοτήματα. 2.Παν διαθέσιμον ποσόν, μετά την αφαίρεσιν των δια παροχάς και δαπάνας λειτουργίας υποχρεώσεων του Κεφαλαίου του κατά την παρ. 1 του προη-γουμένου άρθρου ειδικού λογαριασμού, επενδύεται κατά την κρίσιν του Διοικητικού Συμβουλίου εκάστου Μετοχικού Ταμείου. 3.Δεν επιτρέπεται η καθ’ οιονδήποτε τρόπον διάθεσις και εν γένει χρησιμοποίησις κεφαλαίων εκάστου των ανωτέρω Μετοχικών Ταμείων δια τους σκοπούς του ειδικού λογαριασμού και την λειτουργίαν αυτού εν γένει, ως και αντιστρόφως. 4.Έκαστον των ανωτέρω Μετοχικών Ταμείων ευθύνεται μόνον δια του κεφαλαίου του ειδικού τούτου λογαριασμού δια πάσαν εκ της λειτουργίας και της εν γένει διαχειρίσεως αυτού ανακύπτουσαν οιασδήποτε φύσεως υποχρέωσιν. Το κεφάλαιον τούτο, τοποθετείται εις καταθέσεις επί προθεσμία, επί τω ισχύοντι δια τας καταθέσεις ταύτας επιτοκίω. Μηνιαίαι Εισφοραί Άρθρ.3.-1.Αι κατά το προηγούμενον άρθρον ειδικαί μηνιαίαι εισφοραί, οριζόμεναι εις δραχ. 50, 100, 150 και 200 δι’ έκαστον ασφαλιζόμενον τέκνον, καταβάλλονται κατ’ επιλογήν των υποχρέων, ανεξαρτήτως του βαθμού ούτινος τας αποδοχάς ή το μέρισμα απολαμβάνουν ούτοι. 2.Αι μηνιαίαι εισφοραί δια την ασφάλισιν των μέχρι της 31 Δεκ. 1971 γεννηθέντων τέκνων, άρχονται από 1ης Ιαν. 1972, αι τοιαύται δε δια την ασφάλισιν των από 1ης Ιαν. 1972 γεννηθέντων και εφεξής γεννηθησομένων, από της πρώτης του μηνός εντός του οποίου εγεννήθη το τέκνον. Εφ’ άπαξ εισφορά Άρθρ.4.-1.Η υπό της υποπαρ. 1β του άρθρ. 2 του παρόντος προβλεπομένη εφ’ άπαξ εισφορά οριζομένη εις δραχ. 500, δι’ έκαστον ασφαλιζόμενον τέκνον, είναι αμέσως απαιτητή και ουδέποτε επιστρέφεται, εισπράττεται δε και αύτη υποχρεωτικώς εκ των αποδοχών ή του μερίσματος των αυτών ως εν υποπαρ. 1α του άρθρ. 2 του παρόντος υποχρέων, εκ μεν των αποδοχών δια 5 ισοπόσων μηνιαίων κρατήσεων, εκ δε του καταβαλλομένου μερίσματος δια 10 ισοπόσων τμηματικών κρατήσεων. 2.Η εγγραφή του τέκνου εις τα οικεία μητρώα ασφαλίσεως συντελείται άμα τη διενεργεία της πρώτης των ως άνω μηνιαίων κρατήσεων. Παροχαί Άρθρ.5.-1.Εις τα ησφαλισμένα κατά τας διατάξεις του παρόντος τέκνα καταβάλλεται, τη αιτήσει των, από 1ης Ιαν. 1977, εκ του κεφαλαίου του κατά την παρ. 1 του άρθρ. 1 του παρόντος ειδικού λογα-ριασμού, χρηματική εφ’ άπαξ παροχή εις μεν τα τέκνα των μετόχων και εξ ιδίας υπηρεσίας μερισματούχων, άμα τη συμπληρώσει του 25ου έτους της ηλικίας των, εις δε τα λαμβάνοντα μέρισμα, από της εκ τούτου, ένεκεν νομίμου λόγου διαγραφής των. (Αντί για τη σελ. 1522,03)  Σελ. 1522,03(α) Τεύχος 1392 Σελ. 53 Μετοχικό Ταμείο Στρατού 36.Σ.α.64 2.Η παροχή αύτη δύναται να καταβληθή και προ της συμπληρώσεως του 25ου έτους της ηλικίας, ως κατωτέρω, επιφυλαττομένων των διατάξεων των παρ. 6 και 7 του παρόντος άρθρου. α)Εις τα θήλεα, λόγω γάμου. β)Εις τα άρρενα και θήλεα, τα μη φοιτώντα εις ανωτέραν ή ανωτάτην Σχολήν, επ’ ευκαιρία επαγγελματικής των αποκαταστάσεως, της σχετικής αποφάσεως του Διοικητικού Συμβουλίου του οικείου Μετοχικού Ταμείου, εκδιδομένης μετ’ εκτίμησιν των πραγματικών περιστατικών. 3.Εάν ο μέτοχος ή εξ ιδίας υπηρεσίας μερ-ισματούχος,  πατήρ  του   τέκνου,   αποβιώση  καθ’ ον χρόνον το τέκνον δεν καθίσταται δικαιούχον μερίσματος κατά νόμον, η κατά τ’ ανωτέρω χρη-ματική παροχή καταβάλλεται εις τούτο άμα τω θανάτω του πατρός του. 4.Η υπό της παρ. 1 του παρόντος άρθρου προβλεπομένη παροχή, συνίσταται εις το σύνολον των κατατεθειμένων μηνιαίων εισφορών μετά των τοκων αυτών, υπολογιζομένων επί εξαμηνιαίω ανατοκισμώ βάσει ισοδυνάμου επιτοκίου προς 6% ετησίως. 5.Η παροχή αύτη δύναται να επαυξηθή και δι’ επί πλέον χρηματικού ποσού, καθοριζομένη δι’ αποφάσεως του Υπουργού Εθνικής Αμύνης, δημοσιευομένης δια της Εφημερίδος της Κυβερνήσεως, μετά πρότασιν του Διοικητικού Συμβουλίου του οικείου Μετοχικού Ταμείου, εντός του τελευταίου τριμήνου του προηγουμένου οικονομικού έτους, βάσει ενιαίου συντελεστού επί της ως άνω παροχής, αναλόγως των κατά την κρίσιν του οικονομικών δυνατοτήτων του ειδικώς ως άνω κεφαλαίου. 6.Δια την είσπραξιν της υπό του παρόντος άρθρου οριζομένης χρηματικής παροχής, απαιτείται συναίνεσις του πατρός του τέκνου και τούτου μη υπάρχοντος της μητρός του, μη εχόντων τούτων ίδιον δικαίωμα εισπράξεως της εν λόγω χρηματικής παροχής. Μη υπαρχόντων γονέων απαιτείται συναίνεσις του επιτρόπου εις περίπτωσιν ανηλικότητος του τέκνου. Επί δικαστικής απαγορεύσεως ή δικαστικής αντιλήψεως του τέκνου απαιτείται συναίνεσις του επιτρόπου ή δικαστικού αντιλήπτορος. 7.Εάν ο πατήρ, ή μήτηρ, ο επίτροπος ή δικαστικός αντιλήπτωρ αρνήται να συναινέση δια την είσπραξιν της παροχής, το δικαστήριον δύναται μετ’ ακρόασιν των εγγυτέρων συγγενών, εφ’ όσον αύτη είναι εφικτή, να παράσχη την προς είσπραξιν της παροχής άδειαν, εάν επιβάλλεται εκ του συμφέροντος του τέκνου. Αρμόδιον Δικαστήριον είναι το Μονομελές Πρωτοδικείον της κατοικίας του αιτούντος και τηρητέα διαδικασία η τοιαύτη της εκουσίας δικαιοδοσίας του Κώδικος Πολιτικής Δικονομίας. Σελ. 1522,04(α) Τεύχος 1392 Σελ. 54 8.Εν περιπτώσει θανάτου του τέκνου προ της αποκτήσεως δικαιώματος απολήψεως της ως άνω παροχής, αι μέχρι της ημέρας του θανάτου του εισπραχθείσαι μηνιαίαι εισφοραί αποδίδονται εντόκως εις τον γονέα αυτού, μη υπάρχοντος δε τοιούτου εις τας αγάμους και μη ησφαλισμένας αδελφάς και ανικάνους προς εργασίαν αδελφούς κατ’ ισομοιρίαν, μη υπαρχόντων δε και τοιούτων, παραμένουν εις ενίσχυσιν του κεφαλαίου του ειδικού λογαριασμού. 9.Δια την εφαρμογήν της περί ανικανότητος προς εργασίαν διατάξεως της προηγουμένης παραγράφου, ο αδελφός θεωρείται ανίκανος προς εργασίαν εάν έχη ανίατον σωματικήν βλάβην ή πάθησιν παρακωλύουσαν εκδήλως και απολύτως την παρ’ αυτού άσκησιν παντός επαγγέλματος ή εργασίας. Αρμοδία Υγειονομική Επιτροπή ίνα κρίνη οριστικώς επί της προς εργασίαν ανικανότητος του αδελφού είναι η πλησιεστέρα του τόπου διαμονής του Επιτροπή Απαλλαγών του Στρατού Ξηράς, εις ην παραπέμπονται υπό του Διευθυντού του οικείου Μετοχικού Ταμείου. Κατ’ εξαίρεσιν, εάν πρόκειται περί ασφαλίσεως εις τον παρά τοις Μετοχικοίς Ταμείοις Ναυτικού και Αεροπορίας Ειδικόν Λογαριασμόν και οι αιτιώμενοι ανικανότητα διαμένουν εις το Νομόν Αττικής, παραπέμπονται ούτοι εις ΑΝΥΕ και Α ΥΕΑ, αντιστοίχως, αίτινες κρίνουν, ωσαύτως οριστικώς. Αναπροσαρμογή εισφορών και παροχών Άρθρ.6.-Δι’ αποφάσεως του Υπουργού Εθνικής Αμύνης δημοσιευομένης δια της Εφημερίδος της Κυβερνήσεως, μετά πρότασιν του Διοικητικού Συμβουλίου εκάστου των Μετοχικών Ταμείων, δύναται κατά χρονικάς περιόδους, να αναπροσαρμόζωνται τόσον αι εισφοραί (ασφάλιστρον), όσον και η παροχή. Τελικαί Διατάξεις Άρθρ.7.-Δι’ αποφάσεως του Υπουργού Εθνικής Αμύνης δημοσιευομένης δια της Εφημερίδος της Κυβερνήσεως μετά πρότασιν του Διοικητικού Συμβουλίου εκάστου των Μετοχικών Ταμείων, ρυθμίζονται τα της λειτουργίας και διαχειρίσεως του κεφαλαίου του δια του παρόντος τηρουμένου ειδικού λογαριασμού, ως και πάσα λεπτομέρεια δια την εφαρμογήν του παρόντος. Έναρξις ισχύος Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 36.Σ.α.64 Μετοχικό Ταμείο Στρατού 